REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj:

18. mart 2025. godine

B e o g r a d

Poštovana/i

 Obaveštavam Vas da je održavanje Trećeg javnog slušanja Odbora za ustavna pitanja i zakonodavstvo na temu: „Predstavljanje nacrta zakona o izmenama i dopunama Zakona o jedinstvenom biračkom spisku, koji su pripremljeni u okviru Radne grupe za unapređenje izbornog procesa“, koje je bilo zakazano za 19. mart 2025. godine, odloženo i biće održano 20. marta 2025. godine, u Novom Sadu, u sali Kulturne stanice Eđšeg, Novi Sad, Antona Čehova 4, sa početkom u 10.00 časova.

Na javno slušanje biće pozvani, u skladu sa članom 84. stav 5. Poslovnika Narodne skupštine, članovi i zamenici članova Odbora za ustavna pitanja i zakonodavstvo, svi narodni poslanici, članovi Radne grupe za unapređenje izbornog procesa, predstavnici Poverenika za informacije od javnog značaja i zaštitu podataka o ličnosti, Ministarstva državne uprave i lokalne samouprave, Ministarstva unutrašnjih poslova, Republičke izborne komisije, udruženja CRTA, Centar za slobodne izbore i demokratiju i Transparentnost Srbija, kao i Misije OEBS u Srbiji, Delegacije Evropske unije u Republici Srbiji, Ambasade Sjedinjenih Američkih Država, Ambasade Ujedinjenog Kraljevstva Velike Britanije i Severne Irske, Ambasade Savezne Republike Nemačke, Ambasade Republike Italije, Ambasade Francuske Republike i Ambasade Kraljevine Norveške i sva zainteresovana javnost.

Imajući u vidu značaj teme, pozivam Vas da uzmete učešće u javnom slušanju.

 Molim Vas da svoje učešće potvrdite najkasnije **do srede, 19. marta 2025. godine**, kao i da se za sve potrebne informacije obratite samostalnom savetniku u Odboru Vesni Đačić, tel. 011/3200 681, mob: 064/8420 458, mejl: vesna.djacic@parlament.rs.

 S poštovanjem,

 PREDSEDNIK ODBORA

 Milica Nikolić